Kute ngomhla we 16 February kwabanjwa amasela amabini ama Ngqika, u-Wapumela no Soxam bebe amahashe Engwenkala, amahashe abelungu amabini Kute kwakubuzwa yinkosi yama Polisa kwavela ubu sela obukulu, baxela izinto abazibileyo, u-Wapumela amahashe 5 ; u-Soxam amahashe 2; baxela nelinye isela u-Mangxola eleba ihashe. Ulubo asikuko nokuba lukulu emdeni we Koloni, kuyabonakala ukuba kuya kuba nzima nonyaka nje. Lomadoda asiwe e-Qonce.

Ziyapela igusha zabelungu.

Q. H. M.

Ncera, February 9, 1877.

Makowetu, nditi kuni nitinina ngenteto ka H. Waters ngeziduko. Nditi mna ewe into le ifanele okokuba ikangelwe kakuhle. Inkulu ke ifanele okokuba ikatalelwe siti kuba *siluhlanga.* Ke ukuba *siluhlanga* uhlanga lunyamekela *isiduko* salo. Nanko ke namhla u-H. Waters elinga ukusibonisa into esifanele ukubamba yona.

Elam emveni koku ndiya kuliguqula ukuba akuve- langa zibonakaliso zimbi okokuba sifanele ukuhlala ngoluhlobo.

James Sibinda.

biko emsebenzini walo lilale ekaya. Umsutu ugwetyelwe icawa ezimbini ngokusuka akulule ibulukwe yake esitilateni ayitunge, umhlaumbi ahlawule iponti. Omnye umfo ugwetyelwe inyanga ezintandatu ngokuxela ibokwe yomlungu wake akuba ehlala nazo egxamesini. Ipolisa u-Tade Milise ugwetyelwe inya­nga ezintatu umhlawumbi ahlawule iponti ezintlanu ngokusuka anxile emsebenzini wake woku varashela ugqatso ukuba kungabiko kulwa, kwasuka kwalwa yena polisa lingumlindi.

P. J. Pakati.

Mhleli we *Sigidimi.* Nkosi:—Kute ngexa lokupumla ekufundeni ndahambela e-Waai Neck ngapayakwe Rini apo kwenziwa indlela ka loliwe. Endawe-ni yokuba indlela inyuke intaba iqabele ngapezulu iyagqoboza, sekuko ke umnxumakazi omkulu ombiwayo.

Ndabona unxilo lwabantu abamhlope nabantsundu. Bekusiti ngomgqibelo kwamkelwe, kuyiwe e-Rini, kutengwe kunene imbodlelo zotywala basemlungwini. Ize imini yesabata kwabantsundu ibe yimini yokuse- la, nokunxila nokombela. Bati abangama Kristu balinge ukwenza imitandazo, kuti kupakati inxenye igxeke ihlekise ngabo nangomsebenzi abawenzayo. Babe abelungu nabo besenza eyabo into. Ngaba belungu kutiwa ukubizwa kwabo zi Navvies. Wofika inxenye isebenza ngemini yesabata ; abanye besela benxilile. Into ezosebenza ziyisebenze lomali iti mhleni yamkelwa kunxilwe ngayo yonke kuke kuyekwe nokusetyenzwa xa imali isekoyo ide iselwe yonke ide ike ipele. Zizinto apa ekubonakala ukuba kupela zisebenzela isisu, kuba ngalo lonke ixa besenemali iveki zopela nokuba zintatu kuselwa kupela.

Philip Majiza.

UKULAHLEKA KWEZIDUKO.

Fullers Hoek, February 9, 1877.

Makowetu antsundu. Ndifuna okokuba niyikangele lendawo itetwa ngu H. Waters yokuba uhla­nga luva kulahleka kamsinyane ukuba malwazane ngeziduko zokuvela kwalo. Nditi ke unyanisile, kuba niyabona okokuba umntu igama ngu John Williams, nelomnye ngu David James, babeke ababantu oyise aba u-Williams no James lo, bengabantu mnye, kubonakala okokuba inzalo yabo ayiyikuba saqondwa okokuba banye ngenxa yokusuke kulahlwe isiduko sabo kulandelwe amagama. Ukuba bekugcinwa isiduko bekuya kutiwa mhlayimbi okokuba ababafo u-Williams no James, nga *makumalo* ngesiduko sakowabo; kwazake kwatiwa ngonyana John W. Kumalo, David J. Kumalo besiyakubona okokuba ababantwana ngaba kwa Ku­malo ukuze ati umntu wakowabo nokuba use Natal nokuba use Diamond Fields aqonde ukuba endaweni etile kuko abantu bakowetu ndingaya kuzibika ngendawo ezitile. Zihlobo zam nditi masiyikangele lendawo aguqulwe amagama etu la alungiswe. Nam elam ndiya kuliguqula.

S. SlPUNZI.

Kuwe Nkosi, Mhleli.—Ndicela indawo ukuba undifakele lamazwi, ndifuna ukuxasa indawo ebalwe ngu Rev. H. Waters.

Makowetu lendawo ebaliweyo ngu Rev. H. Waters kwi *Sigidimi* senyanga egqitileyo esiti tina ukuyibiza ngolwakuti uhlanga, yeziduko zakowetu, unyanisile ningayi kangeli ngokulula, ude wacana into. Okwenene siza kulahlekana, neziduko zakowetu sesilahlekene nazo kade, ngokuba kungeko siduko sakwa Webb no Daniels no George etc., kuti luhlanga oluntsundu. Mna mbali ndingowase Kunene indlu endizalwa kuyo, kodwa isiduko sam ndingowa kwa Komo wakwa Yengwayo. Ekutiwa e-Mntungwa, xa ndibulelwayo, ukuzalisa isiduko sakowetu.

Kekaloku ngoku ndidunyelwe sisiduko sokuba Masiza, kanti asisiso isiduko sam. Ligama lika bawo, umfo ka Macata, wakwa Komo ebekungatiwa kuye Masiza Macata, kodwa Masiza Komo, ngokunje ndiyalahleka, ndihleli pakati kwezihlobo zam ngesisiduko, sakwa Masiza. Kubantwana babantwana betu, ukuba u-Somandla umhlaba usawulondolozile kuya kuvela izizukulwana ezitsha, neziduko ezitsha, imizwayizwayi engaminye, eyakuba isapilile kwabadala iyakuba ngabantu base mzini, kubantwana ba­bantwana babo.

Ngoko nditi luhlanga lwakowetu unyanisile u-Mr.

Waters, lusizi ukuza kulahleka kwe ziduko zohlanga oluntsundu, ngako oko mfo wase Madlangatini zibale ngokuba Mdlangati, wena wakwa Maduna zibale ngokuba Maduna, ngokwenjenjalo siya kugcinela izizukulwana ezizayo iziduko zakowazo.

Peter Komo Masiza.

Esikobeni, December 26, 1876.

Nkosi yam mhleli we *Sigidimi.* Ndifakele lamazwana epepeni lako. Ndikucela ukuba undifakele lamazwana ambalwa. Ndinombuzo endiwubuzayo kuni madoda ngokukodwa kumadoda afundisiweyo. Nditi makowetu ndaziseni ukuba ayapina amagama abafazi benu. Kumzuzu ndipulapula ndisiba noda nitete ngalento. Zininzi izikolo endike ndazihambela andiweva amagama abafazi abatsha ndimana ukuva o-Sarah no Lizi ngati kubizwa amantombazana, andibeva bekankanywa o-Nosenti, no Nontsimbi, no Noxina, amagama abafazi ngokwesixosa.

Ewe ungati asiseko emasikweni obuxosa, nam ndi- yakuvumela asisekuwo. Sesingama nina pofu? kuba abelungukazi banawo amagama abo obufazi kutiwa ukubizwa komfazi kubo, Mrs. Folibeta kuba engumfazi ka Mr. Folibeta, into ke leyo exela ukuba ngumfazi asintombi.

Kungoko ndibuza ngokuti ayapina amagama abafazi benu ?

Ndiyiva futi indawo yokuti amadoda akuhlangana abizane ngo Mr. Nantsi no Mr. Nantsi kanti aba­fazi babo ababaniki lombeko yokuba Mrs. Nantsi, kupela ukuti usapilana Lizi ngati umntu uteta nomfazi wake kanti ngowenye indoda. Nditi ke mna zihlobo yicingeni lento. Ningati nipumile ebuxoseni nibe kanti abafazi nisabanika ulusu ukuba badle lona nibe nina nisitya isifuba kanti niti ngamakosikazi enu. Ningati nqa ndakuteta ngolusu niti ndaka ndafika nixelilena. Yonke lemihla nixelile nibapa ulusu ngokungabaniki imbeko yabo yobufazi.

Lumkani hleze kanti bayigxeleshile into eniyenzayo. Manditi ke banikeni abafazi amagama abo makowetu nje ngoko abafaneleyo ukuba aninakuti ngo Mrs. Nantsi senisiti ngono Santi nono Xina

Natal, January 12, 1877.

Mr. K. Falati, undiqondisile kakuhle ngesicelo sam sokuti pindela emlonyeni ka Moses. Ubuze igama lokuqala lomenzi wezulu nomhlaba, ute ke, uyakolwa ukuba lelokuti Elohim. Elam liti, kunganjanina ukuba kuhle, kwakutiwa ekuqaleni u-Elohim wadala izulu nomhlaba, aze lamagama omabini ahlalelane, elika Yehova nelingu Elohim ?

Ebuhleni bamazwi ako Mr. K. Falati, liko ilizwi eliti, ndiyafa luhloni ngalendawo ungayo, elam liti kuwe Mr. Kohla, elilizwi alikulingene ukuba undipe lona, asilwi tina sobabini, sipenya inyaniso yegama lomenzi wetu. Ukulifunda kwam elilizwi lako likukuti u-Vimbe ulwa nelizwi, kanti akunjalo. Makube kude le oko.

Uyabona Mr. K. Falati, uteta ngamangesi nje, eligama lingu God, aliqondile into eliyiyo, akazizo izidenge ezinjengati, eziti ukumbiza owenze indlu ziti igama lake ngundlu, nowenze inqwelo zimbize ngokuti igama lake ngunqwelo, nowenze inkomo bati ngunkomo, nowenze u-'Tixo bati ngu Tixo.

Mandikupindele ukukuqondisa Mr. Falati, mhla nditshoyo nditi Amalawo, abantu beligama babesitsho kuquva mntanezulu into eyenziwe ngumenzi ukuti, Tixwa, pambi kokufika kwamabulu e-Africa ukuze ati amabulu akubona ukudunyiswa kweliboni ngamalawo, ati ngu God, wamalawo. Abeya kutsho naku Maxosa, amabulu ukuti ngu God wa Maxosa akubona ukudunyiswa kweliboni nga Maxosa, esiti ukulibiza ngumntanezulu.

Umbuzo uti, siya kutinina ukumpendula lo simnika eligama, akuti, Nifundise imfundiso yam nge gama endingalaziyo, sakumpenyela kuyipina incwadi, soti kuye kangela kwekabanina incwadi.

Ukuba singati, masikangele kuma Ngesi, nawo eli gama lika God alitabata kwizidenge ezinje nga malawo. Mna ke ndingati nama ngesi aya kuzipendulela okukokwawo asinamsebenzi apo.

Nina bantwana bakowetu msani ukupikela ukunce- ncesha ngamanzi ecibi eliya kubuye litshe. Pikelani ukuncencesha ngawomtombo amanzi, ongasayikuze utshe napakade. Umntu makazibonele ngokwake kulondawo. Mandivalelise bazalwana bam ngelokuti ndingumfokazana ongeni pantsi kwe langa.

John M. V. Bowa.

UMBUZO.

Pietermaritzburg, February 15, 1877.

Nkosi yam Mhleli wendaba uze undifakele *esigidimini Samaxosa* lombuzo wam.

Ndiyabuza kuni nonke makowetu ngeli gama abati The Kaffir—Ndiyabuza ukuba kukutinina ukuti Kaffir. 1. Kuqala ndiyabuza ukuba eligama likukubonga na okokukuti ukubulelana ? 2. Ngokwesibini ndiyabuza ukuba likukutuka na eligama? 3. Ngokwesitatu, lavela pina eligama esibizwa ngalo ngama Ngesi. Maze nindipendule ngomhla 1 ka April 1877.

Mandipele hleze bangabi seva abasemaxoseni.

McFarlan, February 21, 1877.

Ngayo lemini inkosi itabate unyana wamazibulo ka W. Daniel, no Kate Daniel obudala bungumnyaka omnye. Ite Inkosi Usomandla ayakangela ekubeni engunyana wamazibulo yamtabata, ewe nati masiti intando yako Nkosi mayenzeke emhlabeni njengase zulwini. Kuba lo besimpiwe kodwa inkosi ibuye yamhluta ngentando yayo. Bonke abazizihlobo mabawamkele kwelipepa lombiko, nditeta ezikude. Safika esoxolo isitunywa situnyiwe semka nawo umpefumlo wegatyana elitsha.

Intyantyambo iyaqaqamba xa lingekapumi ilanga ize iti lakupuma ibune inge ayizange ibe luhlaza.

Nathaniel Daniel.

Cradock, Feb. 14, 1877.

Ezamatyala pambi kwemantyi yalapa. Ilawu elingu Swart Philip lilinde i-Jaji ngokudlwengula intombazana yomxosa ebudala buyiminyaka esitoba igama ngu Fityi. Ilawu elingu Jantyi Magermane lilinde i-Jaji ngokudlwengula intombazana yomsutu ebudala buyiminyaka elishumi linamibini.

Kumadindala asebusuku u-April Komese ugwetyelwe intsuku ezisixenxe ukuba akahlawuli ishumi lesheleni ngokusuka ayeke abantu angababambi. Elinye kwa elase busuku ligwetyelwe icawa ezimbini umhlawumbi lihlawule iponti enye ngokusuka linga-

saya ke samfumana seza naye, wati *sakungena endo­deni* hlala paya pezu kwalatyeya ulinde ungakatazeki zezonto zipandle ngokuba kuza kwahlulwa ilifa pakati kwetu ngu Tixo. Ite indodakazi yake liza kwahlulwa ngubanina, yenza umbuzo, wati ke yena kuyabuzwa na sibe sisebenza kuza kwahlulwa pakati kwetu no Mamawo, izahlulo zetu ngokuba namhla kuse kugqibeleni kokusebenza kwetu ukwahlukana kwetu ngokuba mna namhla ndigqibile ndiyanduluka. Mna ndiya kwelo kaya bendisebenzela lona namhla ndigqibile, lomizi mibini kuko kona umzi ombi, onabantu abenza isijwili esibi abaxwitana njengezinja. Kuko umzi wovuyo noyolo nolonwabo, umzi wopumlo umzi wabangcwele, umzi ekungalalwayo kona kudunyiswa ubusuku nemini, namhla mna ndiyapuma kumzi wosizi nokufa, ndiya kona mna ekaya.

Q. H. Mekeni.

4 ISIGIDIMI SAMAXOSA, MARCH 1,1877.